open-index/open-wikipedia-markdown huggingface dataset:
Liste di Stâts dal mont

**Atenzion:** Cheste pagjine e je di comedâ,  par lis modifichis dai non dai stâts, par intant, fâs riferiment al 



Cheste e je une **liste** par ordin alfabetic **dai stâts dal mont**. Ca a son includûts i 191 stâts che a son membris de Nazions Unidis plui Taiwan, la Citât dal Vatican e la Autoritât Palestinês (che e à dome un ricognossiment parziâl). 

Par une liste di teritoris dipendents di altris stâts o ocupâts militarmentri cjale invezit: Elenc dai teritoris dipendents

## Liste
Italie

L**'Italie** e je un stât de Europe meridionâl che e fâs part de Union Europeane fin de sô fondazion. La superficie de Italie e je di cirche 300.000 km², cun scuasit 58 milions di abitants; e confine a nord-ovest cu la France, a nord cu la Svuizare e la Austrie, a nord-est cu la Slovenie. La capitâl e je Rome.

## Regjons
Vichipedie

La **Vichipedie** e je une enciclopedie libare, basade su Internet che e dopre il software wiki. Il contignût al è zontât di utents volontariis e il progjet al è sponsorizât de fondazion Wikimedia. E à edizions in plui di 200 lenghis di dut il mont e inclût sei argoments classics par une enciclopedie, sei elements che a son plui leâts a lunaris, sei argoments di atualitât. Il so fin al è di creâ e distribuî une enciclopedie libare in plui lenghis che si pues; il sît de Vichipedie al è un dai plui visitâts te rêt Internet, cun cirche 60 milions di contats ogni dì. 

Dut il contignût de Vichipedie al è dât fûr cule licence *[[GNU Free Documentation License]]* (GFDL), che e lasse la pussibilitât di tornâlu a distribuî, creâ progjets derivâts e ancje doprâlu par ûs comerciâl, a pat di segnalâ i siei autôrs e garantî che il gnûf contignût al sei ancjemò disponibil sot de stsse GFDL.

## La tecnologjie daûr de Vichipedie

La Vichipedie e dopre il software libar Mediawiki suntun cluster di servidôrs logâts in Floride e in trê altris puescj ator pal mont: 202 machinis in Floride, 3 dongje Parîs, 11 a Amsterdam e 23 tes instalazions coreanis di Yahoo!. MediaWiki e je la fase III dal program. Al inizi, la Vichipedie e doprave UseModWiki creât di Clifford Adams (fase I). Tai prins timps pai leams si scugnive doprâ la convenzion CamelCase; po chest probleme al è stât risolt e al è stât pussibil doprâ lis doplis parentesis. Intal Zenâr dal 2002 si è passâts a un motôr wiki in PHP suntune base di dâts MySQL; chest program, fase II, al è stât scrit apueste pe Vichipedie di Magnus Manske. Plui tart a son stâts implementâts un grum di mioraments par stâ daûr ae difusion e al ûs simpri plui grant dal progjet. Finalmentri, il software al fo tornât a scrivi di Lee Daniel Crocker. Instalade tal Lui dal 2002, cheste fase III dal program e je stade clamade MediaWiki. E je dade fûr sot de licence GNU GPL e al ven doprât di ducj i progjets de fondazion Wikimedia.

## La edizion furlane
La edizion furlane di Wikipedia, clamade Vichipedie par adatâsi ae lenghe e ae grafie furlane, e je nassude ai 25 di Zenâr dal 2005 e ai 14 di Lui dal 2006 a sin rivâts a vê 1000 vôs; ai 22 di Avrîl 2007, cu la vôs Laurenzi si à rivât a cuote 2000 vôs, cuntun increment notevul. Al moment il numar di vôs inte Vichipedie al è di .

## Cjale ancje
* La liste complete des Vichipediis
Slovenie

La **Slovenie** (par sloven *Republika Slovenija*) e je un stât de Europe centrâl che e fâs part de Union Europeane dal 1 di Mai dal 2004. E confine cun l'Italie a ovest, cun l'Austrie a nord, cul Ongjarie a nord est e cu la Cravuazie a sud e est. A Sud-Ovest e je ancje bagnade par pôcs chilometris dal Mâr Adriatic.

## Storie
L'atuâl teritori de Slovenie e fo sot dal Imperi austriac e po sot di chel di Austrie-Ongjarie fin tal 1919, po e jentrà tal Ream S.H.S. ch'al deventà il Ream di Jugoslavie.
E fo invadude di bande da l'Italie, de Gjermanie e de Ongjarie tal 1941.
Dopo la fin de Seconde Vuere Mondiâl e jentrà inte Federazion Socialiste Jugoslave, che e anetè a la Slovenie il Gurizan sloven e, daspò dal 1975 part de "Zone B" (Cjaudistrie, Isule d'Istrie e Piran). Cheste republiche e deventà indipendent tal 1991.

## Divisions aministrativis
La Slovenie e je dividude in 12 regjons statistichis (*statistične regije*), che no àn valôr aministratîf, ma ben dome un valôr statistic:

## Citâts principâls

Risultive: Servizi statistic de Republiche Slovene, Censiment 2002

## Lenghis
La lenghe ufiziâl e je su dut il teritori il sloven. Dongje cheste e si à chê taliane tai trê comuns bilengâls sul litorâl di Cjaudistrie (Koper-Capodistria), Isole (Izola-Isola) e Piran (Piran-Pirano) e chê ongjarese tai trê comuns bilengâls dal Prekmurje di Dobrovnik-Dobrónak, Hodoš-Hodos e Lendava-Lendva.

## Politiche
Il cjâf di stât sloven al è il president, ch'al è elet dai vôts dal popul ogni cinc agns. L'esecutîf al è diret dal Prin ministri e dal concili dai ministris, che a son elets dal parlament.

Il Parlament bicamerâl de Slovenie al è componût de **Assemblee Nazionâl** (*Državni zbor*) e dal **Concili Nazionâl** (*Državni svet*). La assemblee nazionâl e à novante bancs, che son in part ocupâts dai rapresentants elets diretementri dai citadins e parzialmentri elets dai rapresentants (doi riservâts aes minorancis autoctonis talianis e ongjaresis). Il concili nazionâl al à cuarante bancs. Il parlament al è elet ogni cuatri agns.

## Fiestis nazionâls

## Curiositâts
* Il simbul de Slovenie al è la fuee di tei (*Lipa*).
* La Slovenie e je une vore cognossude pe nature e pai siei maraveôs parcs nazionâi.

## Leams esternis

* Slovenia.si. Your gateway to information on Slovenia.
* Government of the Republic of Slovenia
* Mountains in Slovenia
* Sît turistic de Slovenie
* Sît de Slovenie

* Tradot dal Sloven an Furlan Delo, il principal zornal de Slovenie *https://www-delo-si.translate.goog/?_x_tr_sl=en&_x_tr_tl=fur&_x_tr_hl=it&_x_tr_pto=wapp&_x_tr_hist=true
Comuns de provincie di Gurize

Liste dai **comûns de [[Provincie di Gurize]]**.

## Ordin alfabetic seont i nons talians
* Caprive
* Cormons
* Dobardò
* Dolegne dal Cuei
* Fare
* Foian Redipulie
* Gurize
* Gardiscje
* Grau
* Marian
* Migjee
* Monfalcon
* Morâr
* Mosse
* Romans dal Lusinç
* Roncjis di Monfalcon
* San Canzian
* San Florean dal Cuei
* Sant Lurinç dal Lusinç
* San Pieri dal Lusinç
* Savogne dal Lusinç
* Segrât
* Staranzan
* Turiàc
* Vilès

## Ordin alfabetic seont i nons furlans
* Caprive
* Cormons
* Dobardò
* Dolegne dal Cuei
* Fare
* Foian Redipulie
* Gardiscje
* Grau
* Gurize
* Marian
* Migjee
* Monfalcon
* Morâr
* Mosse
* Romans dal Lusinç
* Roncjis di Monfalcon
* Sagrât
* San Canzian
* San Florean dal Cuei
* Sant Lurinç dal Lusinç
* San Pieri dal Lusinç
* Savogne dal Lusinç
* Staranzan
* Turiàc
* Vilès

## Colegaments a pagjinis esternis
* Sît uficiâl de Provincie di Gurize (par talian)
Gjermanie

La **Gjermanie** e je un stât de Europe centrâl che e je stade un dai fondadôrs de Union Europeane. Vuê al è al stât plui popolât e indi un dai plui impuartants de Union, soredut tal ambit economic.
E confine a ovest cun France, Lussemburc, Olande e Belgjiche, a sud cun Svuizare e Austrie, a est cun Polonie e Republiche Ceche e a nord cun Danimarcje.

## Gjeografie
La Gjermanie si slargje dal Mâr dal Nord e dal Mâr Baltic fin tes Alps, dulà che si cjate la cime plui alte (Zugspitze, 2.962 metris). A Jevât il confin al è segnât de confluence dai flums Oder e Neisse, mintri che a Bonât il limit nazionâl al è la valade dal Ren.

La zone setentrionâl e centrâl dal paîs si cjate la bassure gjermaniche, che si slargje viers Jevât inte planure Sarmatiche. La part centri-orientâl a si cjatin rilêfs di altece no superiôr a 1.600 metris, clamâts *Mittelgebirge*. 

Il flum plui lunc al è il Ren, che con i sôs 1.320 km (la risultive e i prins chilometris a son logadis in Svuizare) al travierse la intiere nazion di Sud a Nord.

## Storie
La Gjermanie, tal sens di stât nazionâl e je nassude intal 1871, cuant che i paîs de **Confederazion todescje** si unirin intal Imperi Gjermanic, terminât cu la fin de Prime Vuere Mondiâl e cul Tratât di Versailles dal 1919.

La Republiche di Weimar e fo fondade subit daspò de vuere come tentatîf di stabilî un paîs liberâl e democratic; intal 1923, purpûr, si combinà une iperinflazion e un grant declini economic, che consintì la montade al podè di Adolf Hitler cirche dîs agns plui tart.

Intal 1949 il paîs e fo dividût in dôs nazions, la **Republiche Federâl Todescje** a Bonât e la **Republiche Democratiche Todescje** a Jevât, cheste ultime inte zone di ocupazion russe. A sô volte, la citât di Berlin e fo dividude a mitât, cu la bande ocidentâl che deventà di pertinence de Republiche Federâl e la bande orientâl de Republiche Democratiche.

Cu la fin de Vuere Frede e l'abatiment dal Mûr di Berlin, la riunificazion dal paîs e fo acelerade: intal 3 di Otubar dal 1990, difat, il teritori de Republiche Democratiche e fo anetût inte Republiche Federâl.

## Popolazion
La popolazion di marilenghe todescje e je cirche l'85% dal totâl. Il grup forest plui grant al è chê turc (di plui di 2 milions di personis), seguît dai grups talian, serbian, grec, polac e crauat.
 
## Ordenament dal stât
La nazion e je dividude in 16 stâts federâts (*tod. *'Länder**''); Berlin e Amburc a son **citâts-stât''', mintri che il Breme (stât) e comprent ancje la citât di Bremerhaven.

Tabele dai stâts federâi todescs

## Economie
La Gjermanie e je la plui grande potence economiche de Europe, la cuarte al mont par PIL e la cuinte par PIL a paritât di podê di acuist.

*

## Leams
Europe

La **Europe** e je un continent avonde piçul (dome 10.400.000 km²), ma che e veve 729.000.000 di abitants intal 2000 (mancul dome di Afriche e Asie) e une grande impuartance economiche e politiche. Chest in graciis dal bon clime e dal mâr, che le bordize par trê lâts e e permet lis comunicazions tra lis diviersis areis.

I confins a son in gjenar considerâts lis monts dal Ural a Nord-Est, il Caucas a Sud-Est, par rivâ fin tal Ocean Atlantic a Ovest. A son includudis ancje un grum di isulis, come la Gran Bretagne (Ream Unît), la Irlande, la Sicilie, la Sardegne, la Corsiche e la Islande.

## Stâts

### Superficie, popolazion e densitât dai Stâts europeans
Rome

**Rome** e je la capitâl de Italie e il cjâf lûc de regjon Lazi e de omonime Citât metropolitane, e à scuasit 2,8 milions di abitants. Secont la tradizion e je stade fondade di Romul il 21 di Avrîl dal 753 p.C. su siet cuei (Palatin, Esquilin, Aventin, Viminâl, Quirinâl, Celi, Cjapitulin).

## Teritori
Il comun di Rome al è il plui grant (1.285 km²) e il plui popolât de **Republiche Taliane**. La citât si cjate sul flum Tibar; il prin insediament al fo svilupât su pes culinis daûr de anse dulà che e je logade l'Isule Tiberine. Rome e je traviersade ancje da un altri flum, l'Aniene, che si bute intal Tibar inte zone setentrionâl dal abitât.

## Storie
Daûr de tradizion, **Rome** e je stade fondade il 21 di Avrîl dal 753 p.C. di Romul. E je stade capitâl dal Imperi Roman, daspò sede dal Papât, capitâl dal Stât de Glesie dal VIII secul fin tal 1871, an che e je stade anetude al Ream d'Italie, diventant daurman la capitâl. Intal 1946 e je diventade la capitâl de Republiche Taliane.

## Traspuarts
### Colegaments
L'aeropuart intercontinentâl di Fiumicino (**Leonart Da Vinci**) al lee la citât di Rome con lis principâls citât dal mont; il scjali di Ciampino (**Pastine**) al è utilizât pai svoi *charter*. Al si cjate un aeropuart ancje al **Urbe**, doprât dome pal turisim e come elipuart.

### Mobilitât urbane
#### Metropolitane
La citât e je servide da dôs liniis di metropolitane. Al dì di vuê a son in costruzion une diramazion de linie B (clamade B1) e une gnove linie, **C**, che e sarà operative a scomençà dal 2011.
#### Autobus e trams
A son in servizi ancje 376 liniis di autobus, sîs di trams e une di filobus .

## Lûcs d'interès
### Archeologjie
### Monuments
### Basilichis
### Palaçs
## Viôt ancje
## Leams
*  Sît ufiziâl dal Comun di Rome
*  Informazions sul traspuart public
Botaniche

La **botaniche** e je la dissipline de biologjie che e studie lis formis di vite dal mont vegjetâl (la flore), in particolâr in rapuart cule lôr anatomie, fisiologjie, classificazion e ecologjie. I organisims plui complès studiâts de botaniche a costituissin il ream des plantis.
Euro

L**'Euro** (al plurâl pues jessi sicu Euro sicu Euros) e je la monede uficiâl dai stâts de Zone dal Euro (*Eurozone*), che comprint 15 paîs de Union Europeane. E je componude di minûts di 1, 2, 5, 10, 20, 50 centesims, 1 e 2 euros, e di biliets di 5, 10, 20, 50, 100, 200 e 500 euros.

Al è stât introdot tal 1999, ma lis monedis e i bêçs di cjarte a son in circolazion cun valôr legâl dome dal 1 di Zenâr 2002.

## Simbul

Il simbul dal Euro al è la letare greche Epsilon (E) cun dôs strichis: **€**. Si pues ancje viodilu come una letare C cul segn di compagn&nbsp;(=).

I stâts de Zone dal Euro a son:
# Austrie
# Belgjiche
# Cipri
# Cravuazie
# Estonie
# Finlandie
# France
# Gjermanie
# Grecie
# Irlande
# Italie
# Lituanie
# Letonie
# Lussemburc
# Malte
# Paîs Bas
# Portugal
# Slovachie
# Slovenie
# Spagne

L'Euro e je ancje la monede di:
* Teritoris inglês a Cipri di Akrotiri e Dhekelia
* Andore
* Citât dal Vatican
* Kosovo
* Principât di Monaco
* Montenegro
* San Marin

Chescj stâts a formin la Union Economiche e Monedarie (EMU).

Lis monedis ca sot a son invezit leadis al Euro:
* Franc CFA
* Franc CFP
* Lev Bulgar

## Cemût che si dîs euro e centesim intes [[lenghis uficiâls de Union Europeane]]

## Leams esternis
* Euro in biliets e minûts
* Europedia: Guide to European policies and legislation
* Eurobilltracker
* Euro biliets
Plantis

Lis **plantis** a costituissin il grop plui grant di entitâts viventis (cirche 300.000 specis) che includin organisims familiârs come arbui, rosis, jerbis e felcis.

Aristotele al divideve dutis lis robis viventis in dôs categoriis: plantis (che gjeneralmentri no si movin e no an organs sensoriâi) e bestiis. In tal sisteme di Linneo chescj a deventin i Reams *Vegetabilia* (e dopo *Metaphyta* o *Plantae*) e *Animalia*. Al è dopo deventât clâr che la definizion origjinarie di *Plantae* a includeve diviers grups no in relazion tra di lôr e cussì i *fungi* (foncs) e diviers grups di *algae* (alighes) a vignivin a formâ gnûfs reams.

## Album

File:Borassus flabellifer.jpg|Borassus flabellifer
File:Chestnut in Guntur.jpg|The fruits of Palmyra Palm tree, Borassus flabellifer (locally called Thaati Munjelu) sold in a market at Guntur, India.
File:Turmericroot.jpg|Turmeric rhizome
File:Starr 050407-6233 Ipomoea batatas.jpg|Sweet potato, *Ipomoea batatas*, Maui Nui Botanical Garden
File:Pandan wangi.JPG|*Pandanus amaryllifolius*
File:California Papaya ID.jpg|California Papaya
File:Papaya sunset.jpg|*Carica papaya*, cultivar 'Sunset'
File:Prepared lemon grass.JPG|*Cymbopogon citratus*, lemon grass, oil grass
File:Bangkuang 070612-056 stgd.jpg|*Pachyrhizus erosus* bulb-root. Situgede, Bogor, West Java, Indonesia.
File:KIKU brak-ontree.JPG|Fuji (apple)
File:SauropusAndrogynus.jpg|Sprouting shoots of *Sauropus androgynus*
File:Ilaneer.jpg|*Cocos nucifera*
[...]
Pape Zuan Pauli II

**Pape Zuan Pauli II**, nassût **Karol Józef Wojtyła** (Wadowice, Polonie, 18 di Mai 1920 – Citât dal Vatican, 2 di Avrîl 2005), al è stât il 264. Pape de Glesie Catoliche, dal 16 di Otubar 1978 fint a la sô muart. Al fo il prin pontefiç in 455 agns che nol jere talian, e il prin di origjins sclavis. Al à fevelât di une vore di robis intal so pontificât, di comunisim, materialisim, imperialisim, capitalisim e opression, al fo contrari a abort, pene di muart, omosessualitât, contracezion. 
Al fo viodût di tante int come un cjâf no dome religjôs, ma di livel mondiâl.

Le sô mission personâl come Pape, cjâf e insegnant pai catolics tal mont, e je stade chê di implantâ fermamentri la lezion dal Concili Vatican Secont, cirint di recuperâ la sacralitât e la part de Glesie tal mont di vuê.

Al à stât il Pape che al à viazât di plui inte storie e il tierç pe lungjece dal pontificât, influençant une vore la evoluzion de storie inte Europe dal Est daspò e prime de sdrumade dal Mûr di Berlin.

Al è ancje un sant de glesie catoliche.

## Leams esternis
Gjeografie

La **gjeografie** (dal grêc *geo* = tiere e *graphein* = scrivi, descrivi) e je la sience che e studie la superficie de Tiere, soredut rapuartade cu la presince e lis ativitâts dal om.
Dlh Posse

I **Dlh Posse** a son une clape musicâl, formade di siet zovins che a fasin musiche hip hop, cjantant sei par talian sei par furlan. Il grup al è nassût intal 1996, e tai ultins timps al à vût un bon sucès cui siei lavôrs, tant di rivâ a une buine notorietât ancje fûr dal Friûl.

## Formazion

*Passion - Mc
**Tubet ([[Dj Tubet]]) - Mc, Breaker, Beatmaker*
* Dj Kappa - Deejay
* Dj PL - Deejay
* NZA - Deejay, Beatmaker
* *C-Sal* - Beatmaker
* Gava - Breaker
* Mick - Breaker
* Lolly - Breaker
* Luan - Breaker
* Skyl - Breaker, Beatboxer

## Discografie
* *Cerce Chist*, autoproduzion (1997)
* *Made in Friûl*, autoproduzion (2000)
* *Hip hop Instes*, Musiche Furlane Fuarte (2001)
* *Cronache*,  Musiche Furlane Fuarte (2003)
**Cerchio di stelle*, CD  singul, Moda music/Full Fx distribuit da Warner Bros. (2004)
**Anime Rosse ep*, ReddArmy (2008)
Dome on line:

*Pitone Involontario EP*, (2006)

*Reste in pîs*, antologjie, ReddArmy (2011)

## Leams esterns
*Dlh Posse su Discogs
*Dlh Posse su Spotify

## Notis


## Bibliografie

* *Hip Hop from Italy and the Diaspora: A Report from the 41st Parallel* di Joe Shorra, Altreitalie 24, 2002
* *HipHop: globale Kultur - lokale Praktiken* di Jannis K. Androutsopoulos, Transcript, 2003
* Un Friûl difarent : i 90 MHZ di Onde furlane di Max Mauro, Circolo culturale Menocchio, 2003
* *Subcultura e lingua giovanile in Italia: hip-hop e dintorni* di Arno Scholz, Aracne Edizioni, 2005
* *Hip Hop* di Paolo Ferrari, Giunti Editore, 2006
* *Friulano lingua viva: La comunità linguistica friulana* a cura di William Cisilino, Forum Editrice Universitaria Udinese, Provincia di Udine, 2006
* *Hip Hop Cooking* di Annette Adams,True dat edizioni, 2007
* *Europa ethnica, Volumi 64-66* W. Braumüller, 2007
* Sot la Nape, a. 59, n. 3 Lui-Setembar, Società Filologica Friulana, 2007
* Lenghe: cors di furlan di Stefania Garlatti-Costa, Roberta Melchior, Consorzi Universitari dal Friûl, 2008
* *L'IVA funesta: Come aprire una partita IVA e sopravvivere per raccontarlo* di Fulvio Romanin, Utet edizioni, 2018
* *Friuli Venezia Giulia* guida Lonely Planet di Luigi Farrauto, Piero Pasini, Edt edizioni, 2019
3 di Avrîl

Il **3 di Avrîl** e je la 93° zornade dal Calendari Gregorian (94° se l'an al è bisest). A mancjin 272 zornadis pe fin dal an.

## Acjadiments
### In Friûl
* 1077 - Ai **3 di Avrîl** dal 1077 l'Imperadôr todesc Indrì IV al à dât a Sigjeart, Patriarcje di Aquilee, la sovranitât sui teritoris dal Friûl, che al devente une regjon autonome dentri dal Imperi. Di chest an indevant il Friûl al è un stât tant indipendent cuntun parlament e une costituzion. A son i documents di une riunion dal Parlament furlan di vincj agns prime dal Parlament inglês (prime duncje de famose Magna Charta); chest parlament al jere une vore democratic par chei timps. Di un pôc di agns in ca, si celebre cheste date in dut il Friûl. Dal 2015 e à vût ricognossiment uficiâl di bande de Regjon.
* 1514 - Al finìs l'assedi di Osôf di bande dai imperiâi.

### Vie pal mont

## Nassûts vuê

## Muarts vuê
* 1884 - Sant Luîs Scrosoppi

## Fiestis
### In Friûl
* Fieste de **Patrie dal Friûl**.

### Vie pal mont

### Religjosis
* San Ricart vescul

### Internazionâls
Calendari dai acjadiments

Ca tu cjatis dutis lis 365 (o 366) zornadis dal an.



Zenâr
&nbsp;&nbsp;&nbsp;&nbsp;
Fevrâr
&nbsp;&nbsp;&nbsp;&nbsp;
Març
1
2
3
4
5
6
7

1
2
3
4
5
6
7

1
2
3
4
5
6
&nbsp;&nbsp;&nbsp;7


8
9
10
11
12
13
14

8
9
10
11
12
13
14

8
9
10
11
12
13
14


15
16
17
18
19
20
21

15
16
17
18
19
20
21

15
16
17
18
19
20
21

22
23
24
25
26
27
28

22
23
24
25
26
27
28

22
23
24
25
26
27
28


29
30
31





&nbsp;&nbsp;&nbsp;''29''







29
30
31







Avrîl

Mai

Jugn

1
2
3
4
5
6
7

1
2
3
4
5
6
7

1
2
3
4
5
6
7


8
9
10
11
12
13
14

8
9
10
11
12
13
14

8
9
10
11
12
13
14


15
16
17
18
19
20
21

15
16
17
18
19
20
21

15
16
17
18
19
20
21


22
23
24
25
26
27
28

22
23
24
25
26
27
28

22
23
24
25
26
27
28


29
30






29
30
31





29
30








Lui

Avost

Setembar
1
2
3
4
5
6
7

1
2
3
4
5
6
7

1
2
3
4
5
6
7


8
9
10
11
12
13
14

8
9
10
11
12
13
14

8
9
10
11
12
13
14

15
16
17
18
19
20
21

15
16
17
18
19
20
21

15
16
17
18
19
20
21



22
23
24
25
26
27
28

22
23
24
25
26
27
28

22
23
24
25
26
27
28

29
30
31





29
30
31





29
30







Otubar

Novembar

Dicembar
1
2
3
4
5
6
7

1
2
3
4
5
6
7

1
2
3
4
5
6
7


8
9
10
11
12
13
14

8
9
10
11
12
13
14

8
9
10
11
12
13
14


15
16
17
18
19
20
21

15
16
17
18
19
20
21

15
16
17
18
19
20
21


22
23
24
25
26
27
28

22
23
24
25
26
27
28

22
23
24
25
26
27
28


29
30
31





29
30






29
30
31





Ca sot intun altri formât:
Martars

**Martars** al è il dì de setemane che al seguìs il lunis e al è seguît dal miercus; il non al ven dal latin *Martis dies*, che al vûl dî zornade di Marte. Par furlan al è di gjenar masculin.

I nons par inglês e intes lenghis de Scandinavie a vegnin dal diu nordic Tyr. I martars plui impuartants a son il martars gras, ven a dî l'ultime zornade dal Carnevâl, e il martars neri, che al si riferìs ai 29 di Otubar 1929, dì dal crac de Borse di New York, che al fo l'inizi de grant depression. Intai Stâts Unîts lis elezions si tegnin di solit di martars.
Joibe

La **Joibe** al è il dì de setemane che al seguìs il miercus e al è seguît de vinars; il non al ven dal latin *Iovis dies*, che al vûl dî zornade di Giove. Par furlan al è di gjenar feminîl.

I nons par inglês e intes lenghis de Scandinavie a vegnin dal diu nordic Thor. Joibis plui impuartants a son la joibe grasse, ven a dî l'ultime joibe dal Carnevâl, prime de sabide grasse e la joibe sante, inte setemane prime de Pasche. Intal Ream Unît lis elezions si tegnin di solit propite inte joibe.
Vinars

**Vinars** al è il dì de setemane che al seguìs la joibe e al è seguît de sabide; il non al ven dal latin *Venĕris (dies)*, che al vûl dî zornade di Venus. Par furlan al è di gjenar masculin.

I nons par inglês e intes lenghis de Scandinavie a vegnin dal diu nordic Frige. Vinars al è di solit l'ultime zornade di vore de setemane, e e je par chest celebrate cun tun sens di felicitât. Spes però vinars al è un dì che al puarte sfortune, in particolâr se il 17 di un mês (il 13 intai paîs di lenghe inglês) al cole di vinars. Di visâsi a son il vinars sant, inte setemane prime de Pasche, il vinars musulman, cuant che a si va inte moscheis a preâ, e il vinars ebraic, prime dal *[[shabbath]]*. Vinars al jere ancje il non di un personaç de novele Robinson Crusoe di Daniel Defoe.

Il Vinars de setemane di Pasche si clame Vinars Sant.
Santiago de Compostela

**Santiago de Compostela** e je la capitâl de Galicie, regjon autonome de Spagne. Al dì di vuê e à scuasit 93.000 abitants.
Lunis

**Lunis** al è il dì de setemane che al seguìs la domenie e al è seguît dal martars; il non al ven dal Latin *lunae dies*, che al vûl dî zornade de Lune. Par furlan al è di gjenar masculin.

In une vore di paîs de Europe al è considerât il prin dì de setemane, ma intai Stâts Unîts e pe Glesie al è il secont dì. Par chest in cualchi lenghe (Arap, Grêc, Ebraic e Portughês) il non al vûl dî "seconde zornade".
Miercus

**Miercus** o **Miercui** al è il dì de setemane che al seguìs il martars e al è seguît de joibe; il non al ven dal latin *Mercurĭi dies*, che al vûl dî zornade di Mercuri. Par furlan al è di gjenar masculin.

Considerant la Domenie come prin dì de setemane, il miercus le divît in dôs parts. In todesc, la peraule "miercus" (*Mittwoch*) al vûl dî "metât de setemane" adotât da la Glesie di Rome par fâ sparî de lenghe todescje il ricuart di Gotan o Odin (Wodanstag).
Sabide

La **Sabide** al è il dì de setemane che al seguìs il vinars e al è seguît de domenie; il non al ven dal latin *sabbatum*, che al ven dal ebraic *shabbath*, la zornade dedicade a polsâ; intal mont roman *Saturni dies*, dì di Saturno, e chest non al fo mantignût par inglês; in Scandinavie la zornade si clame Lördag or Löverdag, non che al ven di *laugr*, viere peraule che al vûl dî bagn. Par furlan al è di gjenar feminîl e al è presint te tradizion ancje come Sante Sabide che seont il studiôs Gjlbert Pressac puarte dret a lis primis comunitâts cristianis che a vignaressin de tradizion judaiche cristiane alessandrine.

Sante Sabide, une sante imagjinarie de tradizion cristiane di Aquilee, si venerave in dut il Friûl, che forsit e ven de usance che une volte e jere in Friûl di celebrâ la sabide tant che zornade di fieste.

La origjin di chest cult e je ancjemò misteriose e lis ipotesis a son tantis: cualchidun al pense che si à di lâ a cirîle te vicinance de glesie primitive di Aquilee cul ebraisim e cu la glesie dal orient; altris impen a pensin a une derivazion dal paganisim; altris ancjemò a une origjin dute cristiane, dal cult de Madone. Dut câs, lis dedicazions a Sante Sabide a son deventadis daspò dedicazions ae Madone. 

Intai paîs musulmans la Sabide e je la prime zornade de setemane, mentri par nô e je in gjenar la seste.

In Australie lis elezions a si tegnin di solit di sabide, in Gnove Zelande simpri in cheste zornade.
Mozilla Firefox

**Mozilla Firefox** (che al vûl dî par inglês **Volp di fouc** o **Bolp di fûc**, dipent dalis zonis) al è un sgarfadôr (*browser*) che al permet di navigâ su la rêt Internet. Al è disponibil par plui sistemis operatîfs e al è svilupât come program a risultive vierte de Mozilla Foundation. La version 1.0, daspò scuasit doi agns di disvilup, e je stade publicade ai 9 di Novembar 2004. La version 1.5, daspò un altri an di disvilup, e je stade dade fûr ai 29 di Novembar 2005. La version plui resinte e je la 3.0.5, vignude fûr ai 16 di Dicembar 2008.

Il non origjinâl al jere **Phoenix** (*fenîs*, par inglês), simbul de gnove nassite de cinise di Netscape. Ma chest non al dovè jessi gambiât parcè che al jere za doprât da Phoenix Technologies, une dite che e fâs BIOS. Il non sielzût al fo **Firebird**, lassât ancje daspò di bande parcè che in conflit cun la base di dâts Firebird SQL.

## Carateristichis principâls

Firefox, a diference de Mozilla Suite, il precedent prodot de Mozilla Foundation, nol è un côl di programs, ma al è dome un sgarfadôr; se nus covente un program par lei la pueste eletroniche e i grups di discussion, o puedin doprâ Mozilla Thunderbird, inmò pes funzions di calendari al è Mozilla Sunbird. I obietîfs principâi a son la facilitât di ûs, la stabilitât, il rispiet dai standarts web, la sigurece, la velocitât, cence rindilu masse pesant. Al è ancje disponibil par plui sistemis operatîfs (Microsoft Windows, GNU/Linux, Mac OS, OS/2 e Solaris a son i principâi) e in tantis lenghis, includût dai prins dal 2005 ancje il furlan.

De publicazion de version 1.0, Firefox e à vût une grande difusion e ai 19 di Otubar 2005 a si è rivâts a 100 milions di discjamadis, cun scuasit 50 milions in sîs mês; ai 4 di Avost 2006 lis discjamadis a àn tocjât la cuote di 200 milions. La percentuâl di ûs di Firefox e je aromai parsore il 20% in Europe, cun pontis di scuasit 40% in Slovenie. Chest al à un pôc spaurît la Microsoft che e à decidût di disvilupâ une gnove version dal so sgarfadôr, Internet Explorer, che nol vignive inzornât di un pâr di agns. 

### Estensions
Une des carateristichis plui famosis di Firefox e je che chê di podê slargjâ lis funzions dal program par mieç di tocs che a zontin gnovis pussibilitâts e scurtin ciertis azions dai utents. Par esempli si pues viodi diretementri intal sgarfadôr il timp in dut al mont, o viodi lis gnovis cjapadis dai sîts di informazions plui cognossûts, o ancjemò vê une note se a rivin gnûfs messaçs di pueste eletroniche inte nestre casele.

### Lengutis
Altre funzion une vore cognossude e doprade dai utents e je che di podê vierzi jentri di un barcon dal sgarfadôr plui istancis, segnaladis di une lengute in alt sot de bande dai imprescj. Chest al permet di no vê masse confusion inte bande des aplicazions e di podê sierâ dutis lis pagjinis intun colp.

## Leams esternis
* Mozilla.org
* Pagjine ufiziâl di Mozilla Firefox
*  Mozilla Firefox par furlan
*  Mozilla Firefox par talian
*  Spread Firefox, sît par pandi la cognossince di Firefox
Setemane

La **setemane** (dal latin *septimana*) e je une unitât di timp, plui lungje dal dì e plui curte dal mês; inte maiorance dai calendaris modernis e dure 7 dîs. Cheste e je dome une convenzion, che a ven probabilmentri dai Babilonês, parcè che la setemane no je leade ae astronomie. Tal calendari gregorian a son 52 setemanis in un an.

## Inizi de setemane
Il standard ISO 8601 al specifiche il lunis come il prin dì de setemane. Cheste e je la norme in cuasi ducj i paîs dal mont; in Portugal, Brasîl e in cierts paîs anglosassons (come i Stâts Unîts e il Ream Unît), la setemane e scomence invezit di domenie.

Inte Bibie ebree la prime zornade de setemane e je la domenie, ven a stâi chê dopo dal Sabbath, dì di polse di ogni lavôr; chest e je ancjemò vuê la usance in Israêl. Tai paîs islamics invezit la zornade di fieste al è il vinars.

## La setemane intai calendaris rivoluzionaris
In cualchi calendari rivoluzionari, ven a stâi vignûts fûr di une rivoluzion, la durade e il non de setemene e cambiavin:

* Tal calendari republican francês, l'an al jere dividût in 36 *decadès* (decadis o periodis di 10 zornadis) plui 5 o 6 dîs suplementârs.
* Tal calendari rivoluzionari sovietic, la setemane di siet dîs e fo sostituide cuntune di cinc, par provâ a gjavâ la conotazion religjose de domenie, come 'dì dal Signôr'. Chest cambiament al durà però dome dal 1929 al 1 di Dicembar 1931; daspò si doprà un calendari cun 6 zornadis di lavôr, cun pôc sucès, par cui intal 1940 si tornà al calendari gregorian.
Pape Benedet XVI

Sô santitât il **Pape Benedet XVI** (Marktl, Baviere, Gjermanie, 16 di Avrîl 1927 – Citât dal Vatican, 31 di Dicembar 2022), nassût **Joseph Alois Ratzinger**, al è stât Pape de Glesie catoliche, sucessôr di Pape Zuan Pauli II; al è stât elet come 265esim  pape ai 19 di Avrîl 2005 e al è il secont pape di seguit che nol ven de Italie. Al è un impuartant teolic e al à scrit une vore di libris. Tal 2013 al à abdicât, come nissun pontefiç al vevie fât dopo Gregori XII tal 1415.

## Leams esternis

*   Sît uficiâl dal Vatican
* L'abdicazion
Domenie

La **Domenie** al è il dì de setemane che al seguìs la sabide e al è seguît dal lunis; il non al ven dal latin *dies dominicus*, dì dal Signôr, cuant che i bogns cristians a van a Messe; prime dal Cristianisim si clamave *dies solis*, dì dal Soreli, non che al è stât tignût par inglês e in Scandinavie. Par furlan al è di gjenar feminîl.

In Europe e in Americhe Latine (fûr che in Brasîl) la Domenie al è l'ultin dì de setemane, in Americhe al è invezit il prin.
Liste des listis des listis

Cheste pagjine a conten dutis lis listis di robis che si puedin cjatâ inte Vichipedie

* Comûns de Provincie di Gurize
* Comûns de Provincie di Udin
* 
* Liste di papis 
* Liste di sports de rachete
* Liste di Stâts dal mont
* Toponims dal Friûl
26 di Zenâr

Il **26 di Zenâr** e je la 26° zornade dal Calendari Gregorian. A mancjin 339 zornadis pe fin dal an (340 se l'an al è bisest).

## Acjadiments
### In Friûl

### Vie pal mont

## Nassûts vuê
* 1852 - Pieri Savorgnan di Brazzà, esploradôr talian di famee furlane. († 1905)
## Muarts vuê

## Fiestis
### In Friûl

### Vie pal mont

### Religjosis
* Sants Tito e Timoteu vescui

### Internazionâls
6 di Mai

Il **6 di Mai** e je la 126° zornade dal Calendari Gregorian (127° se l'an al è bisest). A mancjin 239 zornadis pe fin dal an (339 se l'an al è bisest).

## Acjadiments
### In Friûl
* 1976 - Un taramot e fâs scuasit 1000 muarts e bute jù intîrs paîs de Cjargne e dal Friûl Culinâr.

### Vie pal mont

## Nassûts vuê

## Muarts vuê

## Fiestis
### In Friûl

### Vie pal mont

### Religjosis

### Internazionâls
Tumieç

**Tumieç** al è il cjâf lûc e il plui grant centri de Cjargne, situât a 323 metros di altitudin sot de mont Strabûut intune posizion strategjiche ae confluence dal Tiliment cu la Bût. Al à 10.541 abitants. In plui che il cjaulûc a fasin part dal comun 9 frazions:

* Cjaçâs
* Cjadugnee
* Cjanive
* Cjasegnove
* Dieç
* Dimponç
* Fusee
* Tierç 
* Lorençâs

## Storie
Lis primis notiziis a vegnin fûr pôc prime dal an 1000, cuant che il Friûl a scomence a jessi controlât dal Patriarcje di Aquilee. In chê volte il non de citât al jere *Tulmetium*, ma probabilmentri l'origjin dal borc e jere adiriture pre romane. I patriarcjis a faserin costruî il cjistiel, di cui vuê si viodin dome i rescj, e un marcjât. Tal 1356 Tumieç e deventà la capitâl de Cjargne, sente dal tribunâl dal Gjastalt e judis di Tumieç cun jurisdizion su dute la Cjargne (mancul cuatri vilis), mantignint il so podê ancje cuant che il Friûl a ven concuistât di Vignesie tal 1420.

## Tumieç vuê
Vuê Tumieç al è un centri di atrazion par dutis lis valadis atôr, cun une zone industriâl a vonde disvilupade dongje di une buine tradizion artigjianâl; tal mieç de citât a son diviersis robis interessantis pai turiscj, come il domo e i puartins.

## Lenghe
A Tumieç si fevele il furlan, inte forme cjargnele comun, caraterizade, par esempli, dai ditoncs *ei* e *ou* dulà che il furlan centrâl al dîs *ê* e *ô* (esemplis: *deit* par *dêt*, e *vous* par *vôs*). Intal teritori comunâl a son plui variants dialetâls.

La int di Tumieç cjâflûc si la cognos pe pronuncie de *ç* tantche une *z* taliane: i Tumiecins, si dîs popolarmenti, a *tsinchin*: a disin *tsinc* al puest di *cinc*. Chest al vûl dî, par esempli, che a Tumieç citât la *leç* e lis *leçs* si pronuncin compagnis.

Origjinalissim al è il dialet di Dimponç, dulà che, come encje a Dartigne, a Luviee in comun di Darte e a Sece in chel di Zui, la *â* in posizion fuarte a devente *ê*. Une publicazion locâl, cussì, a à non *Il Gjornêl*.

Un altri dialet claramentri cognossibil al è chel di Dieç, che al à une terminazion particolâr pe tierce persone plurâl: *a balant*, *a balavant* par *a balin*, *a balavin*.

### Personis impuartantis leadis a Tumieç
*Pio Paschini

## Leams esterns
* Sît uficiâl
Çarvignan

**Çarvignan** (loc. **Sarvignan**, *Cervignano del Friuli* par talian, *Červinjan* par sloven) al è un comun di 12.400 abitants inte provincie di Udin, bagnât dal flum Ausa. Al è il centri plui grant e il cjâf lûc de Basse orientâl, e al è sêt di un impuartant scjâl feroviari.

## Storie

Çarvignan e fo part integrant dal Stât patriarcjâl Furlan dal 1077 fintremai il 1420 cuant che tant che dut il Friûl al fo invadude di bande de republiche di Vignesie. Il domini de Serenisime al durà fintremai il 1508 cuant che l'arciducât d'Austrie e concuistà le citât e a la integrà jenfri il teritori de contê di Gurize. Tai agns des vueris napoleonichis al passà al domini francês ma è fo liberade da lis trupis austriachis tal 1813 e definitivamentri riasegnade al imperi d'Austrie tal 1815. Al jentrà a fâ part de contê di Gurize e Gardiscje di lì a pôc. Tal 1915 l'esercit talian al invadé le citât cuintri de volontât popolâr che al riservà un tratament glaçâl ai invasôrs. I iredentiscj pur jessint unevore rumorôs (a jerin masons e part de borghesia) a jerin une nete minorançe. Daspò de batae di Cjaurêt lis trupis imperiâls e liberarin le citât. Dutcâs daspò un an le vuere e finì e diplomaticamentri l'Italie e risultà de bande vincidore e l'Austrie imperiâl e si disolvé. Çarvignan e jentrâ cussì sot aministraziôn taliane e tal 1921 e vegnì confermade le sovranitât taliane sul teritori. Lis culturis autoctonis furlane e slovene e vigniris a cjatâsi tai agns daspò sot un regjim dal ategjamet etnocidi tai lôr confronts. Di li informant Dutcâs le votât al deguìs i distìns dal rest dal Friûl orientâl al interno dal Stât talian.

## Borcs
* Çarvignan (loc. *Sarvignan*)
* Cisis (loc. *Sisis*)
* Muscli
* Pradiçûl (loc. *Pradissiûl*)
* San Gjal
* Scodovacje (loc. *Scodovacja*)
* Strassolt

## Economie
### Il scjâl feroviari
## Leams
Ermes di Colorêt

**Ermes di Colorêt** (Colorêt di Montalban 28 di Març 1622 - Guriz, Cjamin dal Tiliment,  21 di Setembar 1692), nobil furlan, al fo al servizi dal Granduche di Toscane e dal Imperadôr de Austrie. Al a partecipât ae Vuere dai Trente Agns come uficiâl imperiâl. Al à scrit plui di dusinte poesiis in marilenghe, che a dimostrin une grande fantasie leterarie e che a son esemplis interessants di poesiis divertentis e erotichis. Al è stât un dai membris plui impuartants de famee dai Colorêts, parons dal omonim cjistiel disore Udin.

Intal 1663 al va a stâ inte sô vile a Guriz, dongje di Cjamin dal Tiliment, che al veve fat comedâ e indulà che al mûr tal 1692.

Il cjantautôr furlan Lino Straulino al à publicât un disc, *[[Lino cjante Ermes]],* cui tescj cjapâts des sôs poesiis.

## Bibliografie

* *Ermes di Colloredo:  Poesie Friulane, l’Opera Completa"*, LiteraryJoint Press, Philadelphia, PA, 2019. *Printed ISBN: 978-0-359-73730-7 ebook ISBN: 978-0-359-38863-9*

## Altris progjets

* Wikisource par talian al à une pagjine dedicade a **[https://it.wikisource.org/wiki/Autore:Ermes_di_Colloredo Ermes di Colorêt]**
* Wikimedia Commons al à dentri imagjins o altris file su **[https://commons.wikimedia.org/wiki/Category:Ermes_di_Colloredo?uselang=it Ermes di Colorêt]**

## Leams esternis
* Schede biografiche di Josef Marchet voltade par furlan dal libri *Il Friuli: uomini e tempi*
* Colloredo (di) Ermes, su *Dizionario biografico dei friulani*
* Poesie scelte edite ed inedite in dialetto friulano su *Nazionale Braidense*
* Dîs sonets su *Centri Friûl Lenghe 2000*
* Cuatri poesiis su *Furlan di Praghe* (sît di Giuseppe Cadorini)
Informatiche

La **informatiche** (peraule che ven di *informazion* e *automatic*) e jere al inizi la dissipline che e gjestive in automatic lis informazions par mieç di un calcoladôr. Daspò a son stadis creadis une vore di definizions, e forsit chê che va plui dongje ae realtât e je chê che definìs la informatiche come la sience che e bacile cun la conservazion, la elaborazion e la rapresentazion de informazions.

## Storie

## Cjamps di aplicazion

## Viôt ancje
* Ordenadôr
* Machine di Turing

## Bibliografie
* Centri Interdipartimentâl di Ricercje su la Culture e la Lenghe dal Friûl (par cure dal), *Dizionari talian-furlan di informatiche e gnovis tecnologjiis / Dizionario italiano-friulano di informatica e nuove tecnologie*, Udin, Provincie di Udin, 2004. 

## Leams
Un esempli di lezion di *Informatiche par furlan* rincurade di Elio Varutti cui siei students dal Istitût Stringher di Udin
25 di Zenâr

Il **25 di Zenâr** e je la 25° zornade dal Calendari Gregorian. A mancjin 340 zornadis pe fin dal an (341 se l'an al è bisest).

## Acjadiments
### In Friûl

### Vie pal mont
* 1554 - Fondazion de citât di Sant Pauli, in Brasîl
* 1919 - Fondazion de Leghe des Nazions

## Nassûts vuê
* 1982 - Noemi, cjantautrice taliane

## Muarts vuê

## Fiestis
### In Friûl

### Vie pal mont

### Religjosis
* Conversion di Sant Pauli

### Internazionâls
Berne

**Berne** e je la capitâl de Svuizare e dal cjanton che al cjape il non de citât. Tal 2004 e veve 127.000 abitants, che la metin in cuarte posizion jenfri dal stât. Inte citât si fevele par todesc, in particolâr un dialet alemanic a vonde particolâr (il todesc bernês).
2005

2004 < **2005** < 2006

An mondiâl de fisiche

## Acjadiments
* 16 di Fevrâr - Al entre in vigôr il protocol di Kioto, ratificât in 141 nazions.

## Nassûts

## Muarts
* 17 di Fevrâr - Omar Sivori, zuiadôr di balon italo-argjentin (n. 1939)
* 25 di Novembar - George Best, zuiadôr di balon inglês (n. 1946)

## [[Premis Nobel]]
* Pâs - Mohamed ElBaradei 
* Leterature - Harold Pinter
* Midisine - Robin Warren, Barry Marshall
* Fisiche - Roy J. Glauber, John L. Hall, Theodor W. Hänsch
* Chimiche - Robert Grubbs, Richard Schrock, Yves Chauvin
* Economie - Robert J. Aumann, Thomas Schelling

## Variis

## Cjale ancje
* Storie an par an
Pordenon

**Pordenon** al è il cjâf lûc de omonime provincie. E je une citât di 51.229 abitants, il so non al ven dal latin *Portus Naonis*, che al vûl dî puart sul flum Nunciel. Il patron di Pordenon al è Sant Marc, ai 25 di Avrîl. La altitudin e va di 24 metris in Place Sant Marc a 62 metris tal Vilaç dal Frut.

## Storie
Pordenon e à lis sôs origjinis inte Alte etât di mieç. E jevà come puart sul Nunciel. Tal 1278 e passà sot dai Asburc (prime e faseve part dal Patriarcjât di Aquilee), e tal 1314 e deventà *citât*, par vignî po concuistade dai Vignesians tal 1508. Tal 1797 e tornà sot da l'Austrie, par vignî finalmentri concuistade dal Ream di Italie tal 1866, tal mût di dut il Venit di chel timp (che al cjapave sù ancje il Friûl fintremai al Judri).

Tal 1968 e devente cjâf lûc di provincie, cjapant par il toc di teritori de Diestre Tiliment, un timp part de Provincie di Udin.

## Economie
Al dì di vuê Pordenon e je une citât prevalentementri industriâl, cun lis sedis de **Zanussi**, cumò cjapade su dal colòs svedês **Electrolux**

## Lenghe
A Pordenon al dì di vuê no si fevele furlan, ma un dialet venit coloniâl, clamât ancje "Naonese" (dal non dal flum Nunciel, par latin "Naone"). Chest dialet al fo puartât dai vignesians tal 1508, cuant che la citât e passâ sot la Republiche di Vignesie.

## Di viodi
* Il municipi (secul XIII - XIV)
* Il domo di Sant Marc, cun diviersis interessantis pituris dal 1400
* Cors Vitori Emanuele II, strade principâl de citât antiche

## Manifestazions
* **Pordenone Legge**, rassegne leterarie di rilevance internazionâl
* **Zornadis dal cine mut**, te origjin si davuelzevin a Pordenon, ma dal 1999 e je une manifestazion che si ten a Sacîl

## Leams esternis
*  Pagjine dal comun
* Un itinerari bilengâl fat di grup di students dal Istitût Statâl d’Istruzion Superiôr “Bonaldo Stringher” di Udin, par cure dal prof. Elio Varutti http://www.slideshare.net/eliovarutti1/pordenone-itinerario-turistico-isis-stringher
Machine di Turing

La **machine di Turing** e je un model astrat di machine calcoladore, inventât tal 1936 di Alan Turing par dâ une definizion precise di algoritmi, o 'procedure mecaniche'. Come model e je usade ancjemò un grum inte informatiche teoriche, specialmentri inte teorie de complessitât e inte teorie de calcolabilitât. La tesi che e dîs che une machine di Turing e je efetivamentri un model precîs di procedure mecaniche in matematiche e logjiche e je clamade tesi di Church-Turing.

Une machine di Turing che e pues simulâ il funzionament di ogni altre machine di Turing e je cognossude come **machine di Turing universâl** o semplicementri **machine universâl**, come Turing stes al à dit tal 1947:
:*Si pues mostrâ che a une singule machine di chel gjenar si pues fâ fâ il lavôr di dutis. Si podarès di fat doprâle come model di ogni altre machine. Cheste machine speciâl e podarès jessi clamade machine universâl.*
Març

**Març** al è il tierç mês dal an tal Calendari Gregorian e un dai siet mês che a àn 31 zornadis.

Il non al ven dal latin *Mart*, diu roman de vuere, e par chest al jere considerât un bon mês par scomençâ une vuere. Fin ai timps di Juli Cesar Març al jere il prin mês dal an, e al fo cussì in Inghilterre fin tal 1752.
Avrîl

**Avrîl** al è il cuart mês dal an tal Calendari Gregorian e un dai cuatri mês che a àn 30 zornadis.

Il non al ven o dal latin *Aprilis*, che al ven o de peraule *aperire* (vierzi), tal sens di mês di viertidure de nature, o dal non etrusc *Aphru*, Afrodite.
Mai

**Mai** al è il cuint mês dal an tal Calendari Gregorian e un dai siet mês che a àn 31 zornadis.

Il non al pues vignî dal non de dee greche *Maia*, identificade cule dee romane de fertilitât *Bona Dea*, la cui fieste e si tignive in chest mês.

Cognossût ancje come *mês de [[Madone]]* e *mês dai [[mus]]*.
Jugn

**Jugn** (ancje **Zugn** o **Uncj**) al è il sest mês dal an tal Calendari Gregorian e un dai cuatri mês che a àn 30 zornadis.

Il non al ven dal non de dee romane Junon, femine di Jupitar.
Lui

**Lui** al è il setim mês dal an tal Calendari Gregorian e un dai siet mês che a àn 31 zornadis. Par furlan, al ven ancje clamât **Seseladôr**, parcè che al è timp di lâ a seselâ tai cjamps.

Al cjape il non di Juli Cesar, ma prime de so riforme al jere nomenât *Quintilis*, cuint mês da l'an roman.
Fevrâr

**Fevrâr** al è il secont mês dal an tal Calendari Gregorian,   e il pi curt di ducj cu lis sôs 28 zornadis (29 cuant che l'an al è bisest).

Il non al ven dal latin *Februus*, diu de purificazion. Pai romans al jere l'ultin mês dal an, che al scomençave in Març. Par trê voltis inte storie al è capitât un 30 di Fevrâr.
Zenâr

**Zenâr** al è il prin mês dal an tal Calendari Gregorian e un dai siet mês che a àn 31 zornadis.

Il non al ven dal latin *Janus*, diu roman de puartis e dai coredôrs; secont la tradizion, chest mês al fo zontât atôr dal 700 p.d.C dal sucessôr di Romul, Nume Pompilio; al prin mês al jere in origjin Març, ma daspò  Zenâr al deventà plui impuartant parcè che al jere il mês de elezion dai consui romans.
Spilimberc

**Spilimberc** (*Spengenberg* par todesc, *Spilimbergo* par talian) e je une maraveose citadine che a si cjate su la rive drete dal flum Tiliment (Di là da l'aghe). Citadine di art, storie e culture, e conte cirche 12.000 abitants (che a si clamin spilimberghês), une sdrume di industriis innomenadis, ma ancje scuelis di grant presit internazionâl come la Scuele Mosaiciscj dal Friûl.

Spilimberc al è un paîs vignût su da un borc medievâl e, par no dismenteassilu mai, ogni an a si fâs la fieste di San Roc ch'a dure trê dis, dal 14 al 16 di Avost, in dulà ch'a ven fate la rievocazion storiche de Macia.
Une altre grande manifestazion e je chê dal Folkest, che par dute l'istât a presente concierts ator par dut il Friûl e tor la fin di Lui a finìs propit a Spilimberc cuntun gros conciert di cualchi artist impuartant, difarent ogni an.

## Frazions
* Barbean
* Baselie (loc. *Baselia*)
* Bussulin
* Magrêts
* Gjai
* Gradiscje (loc. *Gradiscja*)
* Distrà
* I Roncs
* Taurian
* Vacîl (loc. *Vassîl*)
Avost

**Avost** al è l'otâf mês dal an tal Calendari Gregorian e un dai siet mês che a àn 31 zornadis. 

Al cjape il non da August, prin imperadôr roman, e si dîs che e à 31 zornadis parcè che al samee che August al voleve un mês cul stes numar di zornadis di chel dedicât a Juli Cesar. Lui lu inserì in cheste posizion, al puest dal vieri *Sextilis* parcè che in chest periodi murì Cleopatre.
Novembar

**Novembar** (ancje **Tomuç**) al è il decim prim mês dal an tal Calendari Gregorian e un dai cuatri mês che a àn 30 zornadis. 

Il non al ven dal latin *novem*, nûf, parcè che tal mont roman chest al jere il novesim mês dal an prime che un mês in Invier al fos dividût tai mês di Zenâr e Fevrâr.

In finlandês, Novembar al si clame *marraskuu*, che al vûl dî mês dai muarts.

Cognossût ancje come *Tomuç* e *mês di Tomuç*.
Voleson Darzin

**Voleson Darzin** al è un comun di 3.960 abitants de Provincie di Pordenon che si è formât il 1n di Zenâr dal 2015 par fusion dai comuns di Voleson e Darzin.

## Riferiments
Setembar

**Setembar** (ancje **Vendemis**) al è il novesim mês dal an tal Calendari Gregorian e un dai cuatri mês che a àn 30 zornadis. 

Il non al ven dal latin *septem*, siet, parcè che prime de introduzion di Lui e Avost al jere il setim mês dal an.

Cognossût ancje come *Vendemis* o *mês di vendeme*.
Otubar

**Otubar** (ancje **Atom**) al è il decim mês dal an tal Calendari Gregorian e un dai siet mês che a àn 31 zornadis. 

Il non al ven dal latin *octo*, vot, parcè che tal mont roman chest al jere l'otâf mês dal an, prime che un mês in Invier al fos dividût tai mês di Zenâr e Fevrâr.

In finlandês, Otubar al si clame *lokakuu*, che al vûl dî mês dal sporc.

Cognossût ancje come *Atom*, *mês di Atom* e *mês di Tom*.